b'\n_START_ARTICLE_\nSulev Luik\n_START_PARAGRAPH_\nSulev Luik (16. aprill 1954 Kilingi-N\xc3\xb5mme \xe2\x80\x93 29. juuni 1997) oli eesti n\xc3\xa4itleja._NEWLINE_L\xc3\xb5petas Konservatooriumi lavakunstikateedri 7. lennus 1976. aastal. T\xc3\xb6\xc3\xb6tas n\xc3\xa4itlejana Noorsooteatris aastatel 1976\xe2\x80\x931988 ja Eesti Draamateatris 1988\xe2\x80\x931997._NEWLINE_Sulev Luige k\xc3\xb5ige meeldej\xc3\xa4\xc3\xa4vamad rollid on Valgre "Valge tee kutses" (Noorsooteater 1985) ja Luarvik Grigori Kromanovi filmis ""Hukkunud Alpinisti" hotell" (1979)._NEWLINE_Sulev Luik tapeti 29. juunil 1997. aastal oma kodu l\xc3\xa4hedal Kadrioru pargis. Politsei tabas m\xc3\xb5rvarid 17.\xe2\x80\x9318. augustil. Tapmises osalenud kolm kindla elu- ja t\xc3\xb6\xc3\xb6kohata isikut m\xc3\xb5isteti 8\xe2\x80\x9312 aastaks vangi. Kriminaaluurijate s\xc3\xb5nul oli m\xc3\xb5rva motiiviks joomingu k\xc3\xa4igus tekkinud t\xc3\xbcli. Uurimisel leidis kinnitust, et Luik l\xc3\xa4ks ise oma hilisemate tapjate juurde ja tarvitas koos nendega alkoholi.\n_START_SECTION_\nIsiklikku\n_START_PARAGRAPH_\nN\xc3\xa4itleja Markus Luik on Sulev Luige poeg.'